Document ID: /roh_data/filtered/fineweb-2-filterrobots_roh.jsonl.gz/16057

Il president Nicolas Maduro ha annunzià ch'il benzin custia a partir da damaun radund 1’300% dapli. Tuttina custa il tanc benzin d'in auto pitschen anc adina pli pauc ch'ina limunada.
Fin ussa subvenziunava il stadi il benzin cun radund 10 milliardas dollars americans. L'onn passà è l'economia dal pajais però sa pegiurada per 5%. Quai surtut pervi dal bass pretsch per l'ieli. Perquai vegna a medem temp er la valuta dal pajas, il bolivar, svalitada per 37%.
Pervi ch'il pretsch d'ieli è crudà massivamain, aveva il president Nicolas Maduro proclamà il schaner il stadi d'urgenza economic. La Venezuela posseda las pli grondas reservas dad ieli da l'entir mund.
RR novitads 07:00